Украина соғысы - Путиннің стратегиялық қателігі
"Украина соғысы - Путиннің стратегиялық қателігі" | "https://abai.kz/post/182597"
TITLE: Украина соғысы - Путиннің стратегиялық қателігі
URL: https://abai.kz/post/182597
META: "Украина соғысы - Путиннің стратегиялық қателігі" | "https://abai.kz/post/182597"
DATE: 22.04.2024
AUTHOR(s): Ерлан Мазан
TOTAL WORDS: 183
TEXT: Қытайлық орыстанушы, Фудань университетінің жанындағы Ресейді зерттеу орталығының директоры Фэн Юйцзюнь-нің 20 сәуірдегі “Ресейдің болашағы және Қытай-Ресей қатынастары” атты дәрісінің түйіні: 1. Ресей-Украина соғысын Путин ойлап тапты, бұл оның стратегиялық қателігінің нәтижесі. Ресейдің жоғарғы билігі мен қарапайым халқының ойлау тәсілі 17-18 ғасырларда қалып қойған. Олар әлі де жат өлкелерді жаулап алумен айналысқысы келеді; 2. Ресейдің соңғы бір-екі жүз жылдағы модернизация процесінің мәні “батыстық үлгі мен орыстық ой”, яғни, бұл қазіргі заманның сипаттарын жоққа шығаратын модернизация; 3. Соғыс Ресейдің барлық салада, соның ішінде әскери істе де артта қалғандығын паш етті; 4. Ресейдің түбінде жеңілетіні даусыз; 5. Ядролық қаруды қолдану Ресейге жойқын апат әкеледі, ол ядролық қаруды сәтті қолдана алмауы да мүмкін; 6. Дәстүрлі қытай мәдениеті орта жолды ұстанады, ал бүгінгі күнде экстремалды ойланатын адамдардың көбеюі Ресейдің ықпалынан; 7. Ресейді менсінбеуге әсте болмайды, әсіресе оның дипломатиясы өте күшті, ол жарға таянғанда да жол таба біледі; 8. Тарихта Қытай мен Ресей үш мәрте одақ құрған, үш ретте де Қытай зардап шеккен; 9. Ресейдің Қытайды қару ретінде пайдаланып алып, сын сағатта лақтырып кетуінен, өзі сытылып шығу үшін бізді отқа итеруінен сақ болғанымыз жөн. Ерлан Мазанның жазбасы Abai.kz
